section_heading: Povijest zgrade
paragraph_text: Zgradu u neoklasičnom stilu dizajnirao je ruski arhitekt Nikita Lazarev a izgrađena je 1906. godine. Bila je jedna od mnogih zgrada u vlasništvu obitelji Mindovsky. U razdoblju od 1927. do 1938. služila je kao austrijsko veleposlanstvo. Nakon toga dolazi do anschlussa odnosno njemačke aneksije Austrije te je građevina postala ekskluzivni hotel. U njoj je tijekom kolovoza 1939. odsjeo nacistički političar Joachim von Ribbentrop te postoji urbana legenda da je ondje potpisao poznati Molotov-Ribbentrop pakt o nenapadanju. Također, ondje je u listopadu 1944. odsjeo i britanski premijer Winston Churchill tijekom posjeta Sovjetskom Savezu.